|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **Get to** **the Top 3** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 2.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Family** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na izražavanje sposobnosti i korišćenje reči i izraza vezanih za porodicu, hronološko vreme | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - razmene jednostavnije informacije lične prirode na temu porodice  - opišu radnje, sposobnosti i umeća koristeći nekoliko vezanih iskaza  - razumeju jednostavnije izraze koji se odnose na posedovanje i pripadnost  - formulišu jednostavnije iskaze koji se odnose na posedovanje i pripadnost | | | |
| Međupredmetnekompetencije: | komunikacija, učenje, saradnja, odgovorno učešće u demokratskom društvu | | | |
| Oblik rada: | rad u paru, frontalni, individualni | | | |
| Nastavne metode: | dijaloška, igrovne aktivnosti, demonstrativna, audio - lingvalna | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | srpski jezik i književnost, biologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik ponavlja sa učenicima gradivo sa prethodnog časa tako što im kaže naziv jednog dana, a učenici treba da kažu dan koji dolazi posle i dan koji je pre pomenutog dana.  Tako ih ispita i mesece i godišnja doba. | | | |
| **Glavni deo:**  (30 minuta) | **Udžbenik 5. strana, 4 Family**  **A)** Nastavnik pokazuje učenicima fotografiju u udžbeniku i objašnjava učenicima kako su članovi porodice povezani. Zatim skreće učenicima pažnju na tabelu ispod slike sa muškim i ženskim članovima porodice. Učenici individualno rade, a nastavnik prati tok aktivnosti i pomaže gde je potrebno. Nastavnik pušta CD (audio-zapis 6) i učenici proveravaju odgovore.  Nastavnik objašnjava učenicima imenicu *cousin.* Nastavnik ponovo pušta CD i učenici ponavljaju vežbajući izgovor.  **B)** Učenici odgovaraju na pitanja, a zatim sledi usmena provera sa odeljenjem.  **C)** Nastavnik upućuje učenike na Grammar Reference na 102. strani u udžbeniku i odgovara na eventualna pitanja učenika. Učenici samostalno rade i sledi usmena provera sa odeljenjem.  **D)** Nastavnik traži od učenika da pročitaju dijalog i proverava da li su ga učenici razumeli. Zatim izabere jednog učenika i odglumi s njim dijalog.  Učenici aktivnost nastavljaju u paru, a nastavnik prati tok aktivnosti i pohvaljuje učenike.  **5 What’s the time?**  Nastavnik crta časovnik na tabli (ili prikazuje pravi časovnik većih dimenzija). Zatim crta skazaljke tako da velika pokazuje broj 12, a mala broj 2. Nastavnik postavlja učenicima pitanje *What’s the time?* a zatim prikazuje različite vreme i podstiče učenike da odgovore *half past…, a quarter to / past…, five, ten, twenty,etc. to/past…* Nastavnik podseća učenike da u engleskom jeziku minuti prethode satima (*It’s quarter past nine)*. Učenici zatim rade vežbanje u udžbeniku upisujući pored slika časovnika odgovarajuće slovo, tako da se iskazano vreme poklapa sa odgovarajućim časovnikom. Nastavnik pušta CD (audio-zapis 7), a učenici proveravaju odgovore.  Nastavnik deli učenike u parove. Svaki učenik u svesci crta dva prazna časovnika, bez skazaljki. Jedan učenik kaže prozvoljno vreme, a drugi ima zadatak da to vreme prikaže docrtavanjem skazaljki na svom satu. Nakon dva iskazana vremena, učenici menjaju uloge. Nastavnik prati tok aktivnosti i pomaže kada je neophodno, a zatim nekoliko učenika usmeno izlaže koliko je sati na njihovim časovnicima.  **6 What can you do?**  Nastavnik ukazuje učenicima da obrate pažnju na balončić i uverava se da li ga razumeju. Zatim čita učenicima listu izraza i proverava da li ima nepoznatih reči. Nastavnik objašnjava učenicima upotrebu glagola *can.* A zatim bira jednog učenika i sa njim izvodi prvi dijalog kao u oblačiću. Ostale učenike deli u parove i oni imaju zadatak da prvo postave pitanje sa *can,* a zatim da odgovore ili potvrdno (*Yes, I can)* ili odrično (*No, I can’t).*  **7 How many?**  Učenici imenuju predmete na slikama, a zatim imaju zadatak da ih prebroje i dopune rečenice konstrukcijom *There is / are* i odgovarajućim brojem. Nastavnik upućuje učenike na Grammar Reference na 102. strani u udžbeniku. Sledi usmena provera odgovora. | | | |
| **Završni deo:**  (10 minuta) | Nastavnik deli učenike u parove. Učenici šetaju učionicom i u paru međusobno postavljaju pitanja i odgovaraju na njih u vezi sa predmetima u učionici: *How many chairs/ desks / windows are there?* Nastavnik prati tok aktivnosti i pomaže kada je neophodno. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |