|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **Get to** **the Top 3** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 33.** | | ODELJENJE**:** | | DATUM**:** |
| Nastavna tema: | **Places** | | | |
| Nastavna jedinica: | **Around town** | | | |
| Tip časa: | obrada | | | |
| Cilj časa: | Usvajanje i primena vokabulara vezanog za mesta u gradu, kao i osposobljavanje učenika da formulišu zahteve i daju dozvole služeći se naučenim vokabularom. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - pitaju i kažu gde se nešto nalazi koristeći primerena jezička sredstva  - razumeju izraze i konstrukcije koji se odnose na mesta u gradu  - opišu mesta u gradu koristeći jednostavna jezička sredstva  - razumeju jednostavnije predloge, savete i pozive na zajedničke aktivnosti i odgovori na njih uz odgovarajuće obrazloženje;  - razumeju uobičajene molbe i zahteve i reaguju na njih. | | | |
| Međupredmetnekompetencije: | saradnja, odgovorno učešće u demokratskom društvu, kompetencija za učenje, komunikacija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, audio-lingvalna, dijaloška, metoda praktičnih aktivnosti, rad na tekstu | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | srpski jezik i književnost. geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik 45. strana**  Nastavnik ističe prikazanu fotografiju u udžbeniku i podstiče diskusiju pitanjima:  *Where do you think this is?*  *What is written on the arrows?*  *Do you think they are pointing in the right directions?*  A zatim dodaje:  *Do you live in a small town or a big city?*  *What’s like where you live?*  *Would you like to change anything about where you live?*  Nastavnik čita odeljak *In this module you will find* i upoznaje učenike sa sadržajem nastavne teme, a zatim učenici pronalaze stranice na kojima su prikazani detalji sa slika. Sledi usmeno izveštavanje. | | | |
| **Glavni deo:**  (30 minuta) | **Udžbenik 46. strana, 1 Vocabulary**  Nastavnik kaže učenicima da pročitaju rečenice od 1-8 i proverava da li su ih razumeli. Učenici dopunjuju rečenice sa ponuđenim rečima.  Nastavnik zatim pušta CD (audio-zapis 54), učenici slušaju i proveravaju svoje odgovore.  **2 Read**  **A)**Nastavnik objašnjava učenicima da će čuti i pročitati tri dijaloga i da treba da zapišu naziv mesta na kojem se dijalog događa. Nastavnik pušta CD (audio-zapis 55), učenici slušaju i zapisuju odgovore. Učenici usmeno izveštavaju, a zatim u paru čitaju i glumom dočaravaju dijaloge. Nastavnik prati tok aktivnosti i pohvaljuje učenike.  Nastavnik postavlja dodatna pitanja vezana za tekst:  *Has the man got the „Daily News“?*  *Does the also girl want to buy a magazine?*  *Where does the man want to go?*  *Why does the man want to go to San Juan?*  *What does the woman tell the boy to do? etc.*  **B)**Učenici ponovo čitaju tekst i označavaju tačne rečenice sa T, a netačne sa F u dijalozima. Zatim usmeno izveštavaju.  **Udžbenik 47. strana, 3 Grammar**  Nastavnik podstiče učenike da navedu primere situacija u kojima nude nekome pomoć i primere situacija gde traže dozvolu.  Nastavnik upućuje učenike na tabelu i daje im nekoliko minuta da je prouče, a zatim daje dodatna objašnjenja u vezi sa upotrebom *Can / Could / May / Might* i odgovara na eventualna pitanja učenika.  Učenici u paru povezuju rečenice 1-6 sa rečenicama a-f. Sledi usmena provera odgovora.  **4 Pronunciation**  **A)**Nastavnik pušta CD (audio-zapis 56), kako bi učenici uočili razliku u izgovoru slova *c* u rečima *cinema i café .*  **B)**Učenici nastavljaju da slušaju CD (audio-zapis 57) i označavaju u tabeli izgovor slova *c* kod ponuđenih reči. Sledi usmena provera odgovora. | | | |
| **Završni deo:**  (10 minuta) | **5 Speak**  Nastavnik deli učenike u parove. Učenici imaju zadatak da posmatraju slike i delove dijaloga i da na osnovu toga osmisle odgovor služeći se naučenim modalnim glagolima. Nastavnik prati tok aktivnosti i pomaže učenicima kada je neophodno, a zatim nekoliko učenika izvodi dijalog pred razredom. Nastavnik pohvaljuje učenike i daje konstruktivne predloge.  **Domaćí zadatak:** Radna sveska 4a, 34. i 35. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |