|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **Get to** **the Top 3** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **What’s your name?** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na pozdravljanje i predstavljanje, korišćenje reči i izraza vezanih za države, nacionalnosti | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:   * pozdrave i otpozdrave * predstave sebe i drugog koristeći jednostavnija jezička sredstva * formulišu jednostavnije iskaze koji se odnose na hronološko vreme * koriste reči vezane za nacionalnost | | | |
| Međupredmetnekompetencije: | odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | frontalni, individualni, rad u paru, rad u grupi | | | |
| Nastavne metode: | demonstrativna, dijaloška, rad na tekstu, metoda praktičnih aktivnosti | | | |
| Nastavna sredstva: | udžbenik, tabla, CD, karta sveta | | | |
| Korelacija sa drugim predmetima: | srpski jezik i književnost, građansko vaspitanje, geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik pozdravlja učenike na početku časa i predstavlja se: *Hello! I’m...*  Zatim nastavnik postavlja pitanje učenicima da bi se podsetio njihovih imena *What’s your name?* Nastavnik ukratko upoznaje učenike sa udžbenikom, njegovim sadržajem i odgovara na eventualna pitanja učenika.  Nastavnik takođe upoznaje učenike sa kriterijumima ocenjivanja i odgovara na eventualna pitanja učenika. | | | |
| **Glavni deo:**  (30 minuta) | **Udžbenik 4. strana, Hello**  **1. What’s your name?**  **A)** Nastavnik pokazuje fotografije dece u udžbeniku i podstiče učenike da odgovore na pitanje ko su deca na slikama (*Liv, Bill, Amy, Stu -* glavni likovi u udžbeniku).  Nastavnik pušta CD (audio-zapis 2), učenici slušaju i prate tekst u udžbeniku. Nastavnik ponovo pušta audio-zapis, pauzirajući i podstičući učenike da ponove predstavljanja likova, vežbajući izgovor.  **B)** Nastavnik podstiče učenike da se i sami predstave, služeći se naučenim obrascem. Nastavnik pohvaljuje učenike i pomaže im povremeno sugestijama za bolji izgovor i upotrebu naučenih konstrukcija. Nastavnik postavlja dodatna pitanja učenicima tokom njihovog predstavljanja, kako bi dobio dodatne informacije, a učenici vežbali veštinu govora, a zatim ohrabruje i ostale učenike da postavljaju pitanja. Nekoliko učenika u paru predstavlja dijalog pred razredom.  Učenici imaju zadatak da ustanu i pretvaraju se da im je prvi dan u školi ili da su u novom komšiluku i da ne poznaju nikoga. Služeći se naučenim vokabularom, učenici imaju zadatak da prošetaju razredom, da se upoznaju, predstave sebe i odgovore na pitanja sagovornika. Nastavnik prati tok aktivnosti i pomaže kada je potrebno.  **Udžbenik 4. strana**  **2 Where are you from?**  Nastavnik prikazuje kartu sveta i pita učenike *Where are you from?* Nastavnik zatim pokazuje različite države, ohrabrujući učenike da ponove nacionalnosti naučene u prethodnom razredu. Nastavnik zapisuje na tabli odgovore učenika i ukazuje na države i nacionalnosti prikazane u udžbeniku i objašnjava eventualne nepoznate reči.  Učenici povezuju individualno države i nacionalnosti. Sledi usmena provera odgovora.  Nastavnik pušta CD (audio-zapis 3), učenici ponavljaju vežbajući izgovor.  **B)** Nastavnik podseća učenike na korišćenje glagola ***be*** i upućuje na Grammar Reference na 102. strani udžbenika. Učenici individualno rade zadatak, a zatim nastavnik pušta CD (audio-zapis 4), a učenici proveravaju odgovore.  **Udžbenik 4. strana**  **3 Days, months and seasons**  **A)** Učenici imaju zadatak da dopune tabelu danima i mesecima, odgovarajućim redosledom. Sledi usmena provera odgovora, a nastavnik zatim pušta CD (audio-zapis 5) i učenici ponavljaju vežbajući izgovor.  **B)** Učenici u paru rade zadatak tako što jedni drugima postavljaju pitanja:  *What day is it today?*  *It’s...*  *What’s the date today?*  *It’s...*  *When’s your birthday?*  *What’s your favourite season?*  Nastavnik prati tok aktivnosti i pomaže gde je potrebno. | | | |
| **Završni deo:**  (10 minuta) | Nastavnik je pripremio kartice sa sa poznatim ličnostima, njihovom fotografijom ili crtežom, imenom, godinama i nacionalnošću.  Nastavnik deli učenike u manje grupe, a zatim deli učenicima kartice i svaki učenik ima zadatak da zamisli da je osoba sa kartice. Ostali članovi grupe postavljaju pitanja i pokušavaju da pogode koje su zagonetne ličnosti ostali članovi grupe:  *What’s your name?*  *How old are you?*  *Where are you from?...*  Nastavnik prati tok aktivnosti i pomaže kada je neophodno. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |